open-index/open-wikipedia-markdown huggingface dataset:
Erling Kroner

**Erling Kroner** (1943–2011) var en dansk trombonist og orkesterleder.

Kroner var utdannet på Berklee College of Music i Boston i 1969–1970 og 1973–1974, men spilte allikevel profesjonelt allerede fra 1961, blant annet i Tyskland med Dixieland Stompers. Han spilte deretter også avantgarde-musikk, blant annet med John Tchicai, samt rock med Melvis & His Gentlemen.

Fra 1967 spilte han med sin egen gruppe, som han har holdt i drift siden, og som fortrinnsvis har hatt kvintett- eller tentet-form.

Kroner var i 1973-1986 også medlem av DR Big Band og spilte i 1970-årene dessuten med NDRs Big Band i Hamburg, Leif Johanssons orkester og med svenske Lasse Beijboms gruppe, White Orange.

Fra midten av 1990-tallet var han leder for et stort orkester sammen med Lasse Beijbom, Beijbom-Kroner Big Band.

I 2004 dannet han sammen med den amerikanske barytonsaksofonist Ed Epstein gruppen «Bari-Bone Connection», som spilte inn CD-en*Bari my heart* i 2007.

Kroner har som frilanser spilt med og dirigert en rekke store europeiske jazzensembler, især med musikk av Charles Mingus eller i egne komposisjoner, som bærer preg av hans store og tidlige interesse for og innsikt i argentinsk musikk og spesielt tango. I Argentina har han arbeidet med lokale musikere og skrevet musikk til tekster av Jorge Luis Borges. I 2005 startet han sitt eget storband EKNMO (Erling Kroner New Music Orchestra), som er tilegnet å spille hans og samarbeidspartneren Niels Gerhards egne komposisjoner.

Kroner døde i sitt hjem omgitt av familien etter lengre tids sykdom.

## Diskografi

* The Forgotten Art (1977)
* Erling Kroner Tentet – Entre Dos Cielos (1982)
* Erling Kroner en Buernos Aires (1991)
* Erling Kroner Dark Side Orchestra (1992)
* Beijbom / Kroner Big Band – Opposites Attract (1997)
* Erling Kroner Dream Quintet – Ahi va el negro (1998)
* Erling Kroner Dream Quintet – Trombomissimo (1999)
* Beijbom / Kroner Big Band – Tango for Bad People (2004)
* Erling Kroner New Music Orchestra – Tango Jalousie and all that Jazz (2005)
* Erling Kroner New Music Orchestra – The Mariposa Project – Live on Jazzhouse (2007)
* Erling Kroner New Music Orchestra – EKNMO B3 – (2008)
* The Epstein – Kroner Bari Bone Connection – Bari My Heart (2008)

## Referanser


## Eksterne lenker
*
Alexis Bœuf

**Alexis Bœuf** (født 4. mars 1986 i Chambéry i Frankrike) er en fransk skiskytter og langrennsløper. Han kom for første gang på seierspallen under et verdenscuprenn da han ble nummer tre på 20&nbsp;km normaldistanse som ble holdt i Antholz i Italia den 21. januar 2010. Senere tok Bœuf sin første verdenscupseier da han vant 12,5&nbsp;km jaktstart som ble holdt i Lake Placid i USA den 6. februar 2011. Til sammen har Bœuf fire pallplasser i verdenscupen i skiskyting, hvorav en førsteplass, en andreplass og to tredjeplasser.

Under Ski-VM 2011 hadde han startnummer ni under sprinten for menn som ble avholdt den 24. februar 2011 i Holmenkollen i Oslo, og han gikk til slutt over målstreken på en 35.-plass med tiden 3.05,09.

## Referanser


## Eksterne lenker
* 
* Profil på biathlonworld.com (International Biathlon Union)
Paragabrius

***Paragabrius*** er en slekt av biller som hører til underfamilien storkortvinger (Staphylininae) i familien kortvinger (Staphylinidae). Det er beskrevet  arter, tre av dem er funnet i Norge.

## Utseende
Nokså små (kroppslengde  millimeter), vanligvis blankt svarte kortvinger. Kroppen er lang og slank. De kan ligne på slekten *[[Philonthus]]*, men er jevntover mindre og spinklere.

## Levevis
*Paragabrius*-artene er rovdyr.

## Systematisk inndeling / norske arter
Disse artene blir nå oftest regnet til den store slekten *[[Philonthus]]*.

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien storkortvinger Staphylininae Latreille, 1802
****** Stammen Staphylinini Latreille, 1802 
******* Gruppen **[[Philonthina]]** Kirby, 1837  
******** Slekten ***Paragabrius*** Coiffait, 1963
********* *[[Paragabrius furcifer]]* (Renkonen, 1937)
********* *[[Paragabrius micans]]* (Gravenhorst, 1802)
********* *[[Paragabrius micantoides]]* (Benick & Lohse, 1956)

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea Web Service Version 2.4 – utbredelsesdatabase over europeiske dyr 
## Eksterne lenker
*
Buskeruds fogderi

**Buskeruds fogderi** *(Buscheruds Fogderie)* var en administrativ enhet (fogderi) i Akershus len fra 1500-tallet, inngikk fra 1662 i Akershus stiftamt, fra 1679 i Buskeruds amt.

Ved lensavviklingen i siste halvdel av 1500-tallet ble Bragernes len delt i Bragernes fogderi og Buskeruds fogderi. Bragernes ble opprinnelig tillagt Nedre Buskerud og Hallingdal, mens Buskerud omfattet Modum og Sigdal. Hallingdal ble omkring år 1600 overført fra Bragernes til Buskeruds fogderi. I årene 1610-1615 var det gamle lenet samlet som Bragernes og Buskeruds fogderi.

Fra 1615 var Bragernes igjen eget fogderi, mens Ringerike ble overført fra Hadeland og Land fogderi til *Buskerud og Ringerike fogderi*. I 1628–1635 var *Hallingdal fogderi* tidvis eget embete, men fra 1636 samlet igjen i **Buskerud og Hallingdal fogderi**, før dette i 1652 ble delt i Ringerike og Hallingdal fogderi og Buskeruds fogderi, som da var tilbake til utgangspunktet. Buskeruds fogderi har også blitt benevnt som *Huurum, Røgen og Lier, samt Eger og Budskeruds Fogderi* (1762) og *Lier, Hurum, Røgen, Eeger og Buscherud Fogderi* (1765).

Fra 1679 inngikk Buskerud, Ringerike og Hallingdal i det nye Buskeruds amt.

Bragernes fogderi forble under Akershus stiftamt inntil 1760 da det ble overført til Buskeruds amt og samtidig lagt under Buskeruds fogderi, som bestod siden uten ytre grensereguleringer inntil fogderiene i Buskeruds amt ble avviklet år 1900.

## [[Geistlig]] inndeling i 1664
* Modum prestegjeld
** Heggens Hovedsogn
** Nykirke Annex
** Snarum Annex
* Sigdal prestegjeld
** Holmens Hovedsogn
** Eggedal Annex
** Krødsherad Annex

## [[Herred]]sinndeling mot slutten av 1800-tallet
* Sigdal
* Modum
* Øvre Eiker
* Nedre Eiker
* Lier
* Røyken
* Hurum
Euryporus picipes

***Euryporus picipes*** er en bille som hører til underfamilien storkortvinger (Staphylininae) i familien kortvinger (Staphylinidae). Den er vanlig i skog i Norge.

## Utseende
En middelsstor, blankt svart kortvinge med temmelig store fasettøyne. Den ligner mye på artene i slekten *[[Quedius]]*, men kroppsformen er bredere.

## Levevis
*Euryporus picipes* er en nokså vanlig art på skogbunnen i barskog. Som de fleste kortvinger er den et rovdyr. Den er utbredt over det meste av Europa, men ikke i de sørøstlige og østlige delene.

## Systematisk plassering
Arten er den eneste i slekten *Euryporus*.

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien storkortvinger Staphylininae Latreille, 1802
****** Stammen Staphylinini Latreille, 1802
******* Gruppen Quediina Kraatz, 1858
******** Slekten *Euryporus* Erichson, 1839
********* *Euryporus picipes* (Paykull, 1800)

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea Web Service Version 2.4 – utbredelsesdatabase over europeiske dyr 

## Eksterne lenker
* 
* Bilde av arten
Andi Rauschmeier

**Andreas «Andi» Rauschmeier** (født 9. september 1970 i Salzburg) er en østerriksk tidligere skihopper.

Han debuterte i verdenscupen med 105.-plass i Innsbruck 3. januar 1988. Hans beste plassering i verdenscupen er en 3.-plass fra storbakken i Engelberg i februar 1990.

Han deltok i junior-VM i 1988 og 1989. Han var på det østerrikske laget som tok gull i lagkonkurransen i Saalfelden i 1988, og 1989 fikk han sølv individuelt og gull i laghopp i K90-bakken på Hamar.

Sesongen 1991/92 vant han Kontinentalcupen i skihopping sammenlagt.

## Referanser


## Eksterne lenker
*
Teateråret 1911

**Teateråret 1911** er en oversikt over hendelser, verk, fødte og avdøde personer med tilknytning til teater i 1911.

## Hendelser
*Knut Michaelson blir sjef for det nye Intima Teatern

## Utmerkelser

## Nye drama
*Algot Sandbergs teaterstykke *33.333* uroppføres på Folkteatern i Stockholm.
*Gustaf von Numers teaterstykke *Bakom Kuopio* fra 1890 har premiär på Lilla Teatern i Stockholm
*Gustaf von Numers teaterstykke *Svärmor kommer (Pastor Jussilainen)* fra 1895 har svensk premiere på Lilla Teatern i Stockholm.
*Richard Strauss opera *Rosenkavaleren (Der Rosenkavalier)* med libretto av Hugo von Hofmannsthal uroppføres i Hofoper i Dresen, Tyskland
*George Bernard Shaw – *[[Fanny's First Play]]*
*Emma Orczy – *[[The Duke's Wager]]*
*Stanislavski og Craigs nyskapende symbolistisk produksjon av ''Hamlet'' åpner ved Moskva kunstnerteater

## Nye teatre
*Dome Cinema åpner i Worthing, West Sussex, England
*Electric Palace Cinema åpner i Ipswich, Suffolk, England
*Erkel teater (Erkel Színház) åpner i Budapest, Ungarn
*Frances Building and Echo Theater åpner i Portland, Oregon, USA
*Lyceum Theatre åpner i Crewe, Cheshire, England
*Peacock Theatre åpner i Westminster, London, England
*Robey Theatre åpner i Spencer, Roane County, Vest-Virginia, USA
*Shaftesbury Theatre åpner i Camden, London, England
* Stoll Theatre åpner i Westminster, London, England
*Tappan Zee Playhouse åpner i Nyack, New York, USA
*Theatro Municipal (São Paulo) åpner i São Paulo, Brasil
*Victoria Palace Theatre åpner i Westminster, London, England

## Fødsler
*11. januar – Harald Heide Steen, norsk skuespiller (død 1980)
*26. mars – Tennessee Williams, amerikansk dramatiker (død 1983)
*26. mai – Randi Brænne, norsk skuespiller (død 2004)
*28. mai – Fritz Hochwälder, østerriksk dramatiker (død 1986)
*3. juli – Ottar Wicklund, norsk skuespiller (død 1978)
*3. september – Ernst Meister, tysk lyriker, hørespillforfatter, forteller og teaterforfatter (død 1979)
*8. september – Arne Bang-Hansen, norsk skuespiller (død 1990)
*17. august – Per Schwab, svensk kunstner og teatersjef (død 1971)
*12. november – Mime Fønss, dansk skuespillerinne (død 1994)

## Dødsfall
*29. mai – W. S. Gilbert, engelsk librettist, dramatiker (født 1836)
*6. juni – Frithiof Strömberg, svensk skuespiller og operasanger (født 1878)
Barbara Klinec

**Barbara Klinec** (født 24. august 1994) er en slovensk skihopper som representerer SSK Alpina Ziri.

Hun debuterte internasjonalt med 36.-plass i kontinentalcupen i Toblach 23. januar 2008, mens hennes beste resultat er en 14.-plass i Toblach 21. januar 2009 og i Ljubno 23. januar 2011.

Ved junior-VM 2009 kom hun på 19.-plass, og i det første senior-VM for kvinner i Liberec i 2009 ble hun nummer 34 (av 36 deltakere).

## Referanser


## Eksterne lenker
*
Hans-Peter Friedrich

**Hans-Peter Friedrich** (født 10. mars 1957 i Naila) er en tysk politiker fra CSU. Han var fra 2011 til 2013 Tysklands innenriksminister og fra 2013 til 2014 landbruksminister.

## Liv og yrke
### Bakgrunn
Etter gymnaset i Naila gjorde Friederich vernepliktstjeneste og studerte deretter jus i München og Augsburg. Han har siden tatt den juridiske doktorgrad. Friedrich har arbeidet i det tyske næringsdepartementet og ved den tyske ambassaden i Washington. Videre har han vært vitenskapelig medarbeider for CDU/CSU-fraksjonen i Forbundsdagen og fra 1993 rådgiver for CSU-delstatsleder Michael Glos.

Hans-Peter Friedrich er gift og har tre barn og er medlem av den lutherske kirke.

### Partiet
Friedrich ble allerede som elev i 1973 medlem av Junge Union og fra 1974 også i CSU. Han er nestleder i CSU i Oberfranken. Fra 2005 til 2011 var han nestleder i CDU og CSUs felles gruppe i Forbundsdagen og fra oktober 2009 til mars 2011 leder av CSUs fraksjon samme sted.

### Forbundsdagen
Fra 1998 er han medlem av Forbundsdagen for Bayern. Ved valget i 2005 fikk han 50,1 % av førstestemmene.

### Regjeringen
Friedrich etterfulgte Thomas de Maizière som innenriksminister 3. mars 2011 da denne ble utnevnt til forsvarsminister etter Karl-Theodor zu Guttenbergs fratreden. Han ble 17. desember 2013 utnevnt som ny landbruksminister i regjeringen Merkel III. Friedrich meddelte 14. februar 2014 at han ville gå av som landbruksminister. Han hadde i 2013 som innenriksminister informert SPDs leder Siegmar Gabriel om at påtalemyndigheten arbeidet med en sak om barnepornografi der SPD-politikeren Sebastian Edathy var innblandet. I 2014 ble Friedrich kritisert for på denne måte å ha brutt sin taushetsplikt. Friedrich ble 17. februar 2014 avløst av Christian Schmidt.

## Referanser


## Eksterne lenker
* 
* Biografi i Forbundsdagen
* Karriere i CDU/CSU-fraksjonen i Forbundsdagen
Teateråret 1901

**Teateråret 1901** er en oversikt over hendelser, verk, fødte og avdøde personer med tilknytning til teater i 1901.

## Hendelser

## Utmerkelser

## Nye drama
*Gabriele D'Annunzio – *[[Francesca da Rimini]]*
*August Strindberg – *[[Ett drömspel]]*

## Årets oppsettinger
### Norge
*23. februar – *Bedstemors gut* var en teateroppsetting basert på en komedie med samme tittel av Elias Kræmmer (Anthon Bernhard Nilsen), som ble satt opp på Nationaltheatret med Olaf Mørch Hansson som regissør.
*1. mars – *Dydens belønning* var en teateroppsetting basert på et lystspill med samme tittel av Emma Gad, som ble satt opp på Den Nationale Scene.
*7. april – *Bedstemors gut* var en teateroppsetting basert på en komedie med samme tittel av Elias Kræmmer (Anthon Bernhard Nilsen), som ble satt opp på Den Nationale Scene.
*11. juni – *Et sølvbryllup* var en teateroppsetting basert på et lystspill med samme tittel av Emma Gad, som ble satt opp på Nationaltheatret med Olaf Mørch Hansson som regissør.
*5. september – *Paul Lange og Tora Parsberg* var en teateroppsetting basert på et skuespill med samme tittel av Bjørnstjerne Bjørnson, som hadde urpremiere på Nationaltheatret med Bjørn Bjørnson og Bjørnstjerne Bjørnson som regissører.
*9. oktober – *Den sorte Domino* var en opera-oppsetting basert på operaen *Le Domino Noir* av Daniel François Auber og Eugéne Scribe, som ble satt opp på Nationaltheatret med Bjørn Bjørnson som regissør.
### Russland
* 31. januar &ndash; Anton Tsjekhovs drama *[[Tre søstre]]* har urpremiere på Moskva kunstnerteater i Moskva, Russland.
### Sverige
* *Kung Renés dotter* på Dramatiska teatern, med Harriet Bosse, August Palme
* *Ett köpmanshus i Skärgården* på Södra teatern, med Carl Barcklind, Georgina Barcklind, Louise Fahlman
* *Stor-Klas och Lill-Klas* på Svenska teatern, Stockholm, med Anders de Wahl
*Gustaf af Geijerstams teaterstykke *[[Stiliga Augusta]]* har urpremiere på Södra Teatern i Stockholm.
*Emil Norlanders revy *[[Prinsessan Habbababba]]* har premiere på Kristallsalongen i Stockholm
### Tyskland
* 9. mars &ndash; August Strindbergs drama *[[Påsk (teaterstykke)|Påsk]]* uroppføres i Frankfurt am Main, Tyskland.

## Fødsler

## Dødsfall


Dagny_Juel.jpg|Dagny Juel(1867–1901)
ToreFoss.png|Tore Foss(1901–1968)
Herbert_Grevenius.jpg|Herbert Grevenius(1901–1993)


## Referanser
Mazel tov

**Mazel tov** eller **mazal tov** (hebraisk og jiddisch: מזל טוב, for *lykke til*) er uttrykk brukt som «gratulerer» i forbindelse med en gledelig hendelse eller markant feiring.
Gävle brannstasjon

**Gävle brannstasjon** ble oppført i perioden 1890–1891. Gävles daværende stadsarkitekt E.A. Hedin hadde mislyktes i å  frembringe tegninger som kunne aksepteres av kommunen. Det ble anført at Hedins forslag manglet «ett värdigt utseende» og en omarbeidelse hjalp heller ikke.

Man vendte seg da til den ukjente Stockholmsarkitekten Ferdinand Boberg og ba han om å tegne om forslaget. Dette nektet han å gjøre, men han fikk allikevel oppdraget i 1889.

Boberg, som befant seg på verdensutstillingen i Paris da han fikk beskjeden, fortalte: 

Gävle brannstasjon ble Bobergs gjennombrudd. Karakteristisk for bygningen er blant annet de typiske rundhvelvene over inngangene, et stilelement som han skulle tillempe på mange industri- og forretningsbygg fremover, eksempelvis på Bjertorp slott, men kanskje først og fremst på Brunkebergsverket, Värtagasverket og Centralposthuset, alle i Stockholm.

## Kilder
* Ulf Sörenson: Ferdinand Boberg, arkitekten som konstnär, Förlags AB Wiken, Höganäs 1992, ISBN 91 7024 721 8
Bragernes fogderi

**Bragernes fogderi** (*Bragernæs Fogderie*) var en administrativ enhet (fogderi) i Akershus len fra 1500-tallet, inngikk fra 1662 i Akershus stiftamt, fra 1679 i Buskerud amt.

Ved lensavviklingen i siste halvdel av 1500-tallet ble Bragernes len delt i *Bragernes fogderi* og Buskerud fogderi. Bragernes ble opprinnelig tillagt Nedre Buskerud og Hallingdal, mens Buskerud omfattet Modum og Sigdal. Hallingdal ble omkring år 1600 overført fra Bragernes til Buskerud. I årene 1610-1615 var det gamle lenet samlet som *Bragernes og Buskerud fogderi*.

Fra 1615 var Bragernes igjen eget fogderi, og 1679 inngikk Buskerud, Ringerike og Hallingdal i det nye Buskerud amt. Bragernes fogderi forble under Akershus stiftamt og var i perioder delt i *Hurum og Røken fogderi* og *Eker og Lier fogderi*, inntil 1760 da disse ble overført til Buskerud amt og samtidig lagt under Buskerud fogderi. Dette bestod siden uten ytre grensereguleringer inntil fogderiene i Buskerud amt ble avviklet år 1900.

## [[Geistlig]] inndeling i 1664

* Eiker prestegjeld
* Lier prestegjeld
* Røyken prestegjeld
* Hurum prestegjeld

## Kilder
* Titus Bülches manntall 1663-1666, digitalarkivet.no
Numedal og Sandsvær fogderi

**Numedal og Sandsvær fogderi** *(Nummedal og Sandsværds Fogderie)* var en administrativ enhet (fogderi) i Akershus len fra 1624, inngikk fra 1662 i Akershus stiftamt, fra 1760 i Buskerud amt.

På reformasjonens tid lå Numedal under Brunla len, mens Sandsvær hørte til Tunsberg len. I forbindelse med etableringen av Kongsberg Sølvverk ble *Numedal og Sandsvær len* opprettet i 1624, under Akershus hovedlen. Fra 1660-tallet benyttes benevnelsen **Numedal og Sandsvær fogderi**, som viser at området ikke lenger var et privat len. Fogderiet ble i 1760 overført fra Akershus stiftamt til Buskerud amt.

Fogderiet bestod uten ytre grensereguleringer inntil fogderiene i Buskerud amt ble avviklet i 1900, men betegnelsen ble etter hvert forkortet til **Numedal fogderi**.

## [[Geistlig]] inndeling i 1664

### Under [[Tønsberg prosti]]
* Sandsvær prestegjeld
** Efteløt hovedsogn
** Hedenstad annekssogn
** Komnes annekssogn
** Tuft annekssogn
* Flesberg prestegjeld
** Flesberg hovedsogn
** Svene annekssogn

### Under [[Brunlanes prosti]]
* Rollag prestegjeld 
** Rollag hovedsogn
** Veggli anneks
** Nore anneks
** Uvdal anneks

## [[Herred]]sinndeling mot slutten av 1800-tallet
**Numedal fogderi**:
* Sandsvær
* Flesberg
* Rollag
* Nore
Ski-VM 2011 – Lagsprint menn

**Lagsprint for menn** under Ski-VM 2011 ble holdt den 2. mars 2011 i Holmenkollen i Oslo.

Distansen var 1,5 km, de to utøverne gikk tre ganger hver. De tre beste fra begge semi-finalene kvalifiserte seg til finalen, samt de fire beste tidene. Det var ti lag i finalen. 

Mestere ble Canada, og laget besto av Devon Kershaw og Alex Harvey. På 2.-plass og 3.-plass fulgte henholdsvis Norges lag med Petter Northug og Ola Vigen Hattestad foran Russlands lag med Aleksandr Panzjinskij og Nikita Krjukov.

Norges lag bestående av Ola Vigen Hattestad og Johan Kjølstad var regjerende verdensmestere fra Liberec i 2009, mens Norges lag bestående av Øystein Pettersen og Petter Northug var regjerende olympiske mestere fra Vinter-OL 2010 i Vancouver.

## Resultater

### Finale

### Semifinaler
#### Semifinale 1

 **Q** = kvalifisert videre på plassering.
**q** = kvalifisert videre på tid.
**lap** = tatt igjen med en runde i løypa.

#### Semifinale 2

 **Q** = kvalifisert videre på plassering.
**q** = kvalifisert videre på tid.
**dns** = Ikke startet.

## Referanser


## Eksterne lenker
* Konkurransefakta for lagsprint
* Offisiell startliste semifinaler
* Offisielle resultater Semifinale 1
* Offisielle resultater Semifinale 2
* Offisiell startliste finale
* Offisielle resultater Finale
Samløp

Et **samløp** er i geografi et sted hvor to eller flere elver løper sammen. Det kan være hvor ei sideelv løper sammen med hovedelva i et vassdrag, eller hvor to tilløpselver møtes og danner en ny og større elv med et nytt navn. Samløp danner ofte knutepunkter for båttrafikken på elvene, og det har derfor vokst fram havnesteder der, som da også har blitt knutepunkt for landveis transport til og fra havnene. Mange større byer har begynt på denne måten.

Uttrykket samløp brukes også om steder hvor kanaler, isbreer, fjorder og sund møtes.
__NOTOC__
## Kjente samløp
### I Norge
* Vormsund, hvor Glomma og Vorma møtes.
* Elva Tana dannes ved samløpet mellom Anarjokka og Karasjokka.
* Flere steder i Norge og Sverige heter Åmot, som betyr «sted der to elver møtes». Navnet brukes hovedsakelig om området mellom de to elvene.

### I Europa
* Koblenz i Tyskland ligger ved samløpet av Rhinen og Mosel, kjent som Deutsches Eck (Det tyske "hjørnet").
* Lyon i Frankrike ligger ved samløpet mellom Saône og Rhône.
* Praha, hovedstaden i Tsjekkia, ligger ved samløpet av Elben og Vltava (Moldau).
* Beograd, hovedstaden i Serbia, ligger ved samløpet av Sava og Donau.
* Nizjnij Novgorod, Russlands fjerde største by, ligger ved samløpet mellom Volga og Oka.

### Andre verdensdeler
* Prayagraj i India, hvor de hellige elvene Ganges, Yamuna og Saraswati møtes. Det er et av hinduismens helligste steder. Selve samløpet kalles *Triveni Sangam*.
* Nilen begynner ved samløpet mellom Den hvite Nil og Den blå Nil i Khartoum, hovedstaden i Sudan.
* Byen Manaus i Brasil ligger ved samløpet av elvene Rio Negro og Amazonas.
* Elva Ohio dannes ved samløpet av elvene Monongahela og Allegheny i Pittsburgh, Pennsylvania.
* St. Louis, Missouri ligger like ved samløpet mellom elvene Mississippi og Missouri.

## Referanser


## Se også
* Elveos
* Åmot

## Eksterne lenker
*
Seisa

**Seisa** er en sittestilling brukt i alt fra japansk kampsport, til de japanske samurai når de skulle utføre seppuku.
Seisa er også god brukt i diverse meditasjonsformer, blant annet i kampsport før, og etter trening.

I seisa-stilling sitter man på knærne med føttene liggende flate under kroppen. Stortærne skal krysses. Kroppen skal være rett og hodet skal «hvile på ryggraden». Blikket skal være rettet 90 grader rett framover.
I anstendighetens navn

***I anstendighetens navn*** er et musikkalbum med Ole Paus, utgitt i 1976. Platen er et konsertalbum med opptak fra en konsert på Chateau Neuf i Oslo 18. november og er produsert av Paus og Øystein Sunde. Albumet ble belønnet med Spellemannprisen 1976 i klassen årets viseplate.

## Sporliste
# «Ich bin von Kopf bis Fuß auf Liebe eingestellt» (Friedrich Hollaender)
# «Blues for Pyttsan Jespersens pårørende» (Paus)
# «Slektens gang» (Paus)
# «Heilo» (Paus)
# «Ganske vanlig Sherry simpelthen» (Paus)
# «Fornuten er på ferie» &ndash; Your Mind Is on Vacation (Mose Allison/Paus)
# «Rainy Day» (Dan Peek)
# «Smygeren» (Paus)
# «Damen i dalen» (Paus)
# «Hilmar Fergeman» (Paus)
# «Det driter du i» &ndash; Ain't Nobody Busness If I Do (Porter Grainger/Everett Robbins/Paus)
# «Samba tristeza» (Paus)
# «Brostein» (Paus)
# «Ruben bærer lyset» (Paus)

## Medvirkende
### Musikere
* Ole Paus: sang, gitar, munnspill
* Egil Kapstad: piano
* Halvard Kausland: gitar
* Arild Andersen: bass

### Øvrige
* Øystein Sunde - produsent, tekniker
* Bjørn Lillehagen - tekniker 
* Frits Solvang - foto og layout
Kjellersanger

***Kjellersanger*** er et musikkalbum med Ole Paus, utgitt i 1979.

## Sporliste

# «Enebarn»
# «Manns kvinne»
# «Elverum»
# «Bak står et barn og ser»
# «Utro tjener»
# «Lang dags ferd mot natt»
# «Fyrige Felix»
# «Gomera»
# «Sara Lisa»
# «Fugl Fønix»
# «Bad Connection»
# «Disponenten er full»

## Medvirkende
### Musikere
* Ole Paus - sang, akustisk gitar, låtskriver, produsent, tekniker
* Trygve Thue - gitarer, kor, produsent, tekniker 
* Iver Kleive - tangentinstrumenter 
* Bjørn Johansen - tenorsaksofon 
* Sveinung Hovensjø - elbass
* Terje Fjærn - bass, kor, produsent 
* Magne Henriksen - vibrafon 
* Pål Thowsen - trommer
* Anne-Karine Strøm - kor

### Øvrige
* Rolf Kjernet - tekniker 
* Per Ravnestad - tekniker 
* Bruno Oldani - foto/layout
Ole Rømer Aagaard Sandberg (1865–1925)

**Ole Rømer Aagaard Sandberg** (1865–1925) var en norsk gårdbruker og stortingsmann, født på Onsøy. Han var far til bondelagslederen Ole Rømer Aagaard Sandberg (1900–1985).

Etter at han ble student i 1881, tok han andreeksamen ved universitetet i 1883, offiserseksamen i 1885 og høgskoleeksamen i 1888. Fra 1889 til 1901 var han kaptein i 1. akershusiske brigade. Samtidig var han gårdbrukar av storgården Deglum i Furnes, fra 1898 på Hol i Furnes. Fra 1892 redigerte han landbruksstoffet i avisa Aftenposten.

Sandberg var medlem av herredsstyret i Furnes, han var ordfører i 1895 og 1896. Styremedlem i Selskabet for Norges Vel 1906-08, og formann i Hedmark landbruksselskap fra 1909.

I perioden 1910-12 var han stortingsrepresentant for enmannskretsen Søndre Hedmark, medlem av tollkomitéen. Han ble valgt på et listesamarbeid mellom Høyre og Frisinnede Venstre. I 1920 sluttet han seg til Bondepartiet.

## Referanser


## Eksterne lenker
*
Pikens klagesang over ikke å bli gift

***«Pikens klagesang over ikke å bli gift»*** er et skillingstrykk av den danske dikteren Erik Bøgh til melodien «Enkens trøst».

## Teksten

**1.**Verden er nu rent av lave mannfolk er forunderlig,
ingen vil meg stakkels have jeg er helt ulykkelig.
Ja mitt hjerte det må briste, mine øyne står i vann,
thi jeg må den skjebne friste at jeg ei kan få en mann.

**2.**Tenk o hvilken stor ulykke jeg er alt nu femten år,
jeg må savne all den lykke mann og seng jeg ikke får,
hva dertil kan årsak være er meg ganske ubekjent
speglet vil meg daglig lære om hvortil jeg er bestemt.

**3.**Søte spegl du alltid siger at jeg er så hvit og rød
alle andre stadens piker kan jo få en mann så søt.
Jeg har ingen feil og lyte smukk og glatt er ell min hud
billig må jeg dog fortryde at jeg ei får stå som brud.

**4.**Smukke øyne, hvite tenner bløtt som silke er mitt hår,
rette ben og glatte hender nett jeg ut i dansen går.
Lik roser skinner mine kinner munn og lepper sukkersøt,
likevel ei mann jeg finner jeg er nok uheldig født.

**5.**Fromt og godt er mitt gemytte penger mangler jeg dog ei
men hvor til kan penger nytte når hver unkarl sier nei.
Jeg vil jo ikke annen have enn en mann og brudeseng
og til slutt som morgengave sikken yndig liten dreng.

**6.**Unge karler se jeg bier venter at I komme skal,
kom kun derfor til meg frier og gjør ende på min kval.
Mø vil jeg ei lenger være brudesengen står meg an
og jeg sverger ved min ære at jeg snart skal få en mann.


## Kilder
*Oldemors visebok av Eli Støre Erichsen, Cappelen 1976
Bjørn Nicolai Bjørnsen Bunkholdt

**Bjørn Nicolai Bjørnsen Bunkholdt** (født 2. juli 1894 i Arendal, død 4. september 1974) var en norsk redaktør. Han var sønn av boktrykkeren Olav Bjørnsen Bunkholdt (1856&ndash;1937) og Caroline Amalie Corneliussen (1857&ndash;1938).

Bunkholdt ble student i 1912 og vernepliktig offiser i 1914. Videre journalist i Drammen i 1914, redaksjonell sekretær i Varden, Skien, 1914&ndash;1916, journalist i Ringerikes blad 1916&ndash;1917, og ansatt i Aftenposten fra 1917. Han var London-korrespondent 1921&ndash;1923 og utenriksredaktør 1945&ndash;1964. Bunkholdt var også mangeårig korrespondent til Daily Telegraph, London, Berlingske Tidende, København og Svenska Dagbladet i Stockholm.

## Referanser
Thon Senter Borg

**Thon Senter** **Borg**, tidligere **Borg Storsenter** og **AMFI Borg,** er et kjøpesenter beliggende i Sarpsborg kommune ved E6. Det har pr. 2019 i 70 butikker, og et areal på 23 000 m².

Borg Storsenter i Sarpsborg ble utviklet av ekteparet Kjersti og Roar Dahl Knudsen. Kjøpesenteret ble bygget i to trinn. Første byggetrinn var på 12500 m2 og åpnet våren 1997, og andre byggetrinn var på 11000m2 og åpnet i oktober 1998. Med totalt 23500m2 var Borg Storsenter på den tid Østfolds største kjøpesenter. I 2000 solgte de til Amfi Eiendom AS, og fra 2001 ble navnet på kjøpesenteret endret til Amfi Borg. I 2023 passerte senteret en omsetning på 1 milliard kroner.

Kjøpesenteret byttet navn fra AMFI Borg til Thon Senter Borg i mars 2026.

## Referanser


## Eksterne lenker
*
Maria Zotova

**Maria Zotova** (født 7. januar 1984) er en russisk skihopper.

Hun debuterte i Kontinentalcupen i skihopping 23. januar 2008 i Toblach, med en 37.-plass. Hennes beste plassering i denne cupen til nå er 26.-plass, som hun fikk i september 2010 i Falun.

I februar 2011 kom hun på 38.-plass i Ski-VM 2011 i Holmenkollen. Hun kvalifiserte seg ikke til finaleomgangen.

## Referanser


## Eksterne lenker
* 
* 
* Profil på Ladies-Skijumping.com
Arne Stangebye

**Arne Stangebye** (1893–1973) var en norsk industrimann, som etablerte Borgar margarinfabrikk, nå Mills i Fredrikstad. Stangebye var også kommunepolitiker for Høyre. Han etterlot seg en stor samling av malerier, tegninger og fotografier fra hjembyen som «gir en enestående dokumentasjon av byens historie på 1800- og 1900-tallet».

## Liv og virke
Han var sønn av skipsfører Edward Stangebye og hustru Anna Helene, født Mørch. Han bodde nesten hele sitt liv i Fredrikstad.

Han gikk Kristiania Handelsgymnasium og begynte så å arbeide for sin morbror Emil Mørch på Selbak bruk, sagbruk og høvleri, ved Fredrikstad. Fra 1928 til 1932 var Stangebye disponent ved Fredrikstad såpefabrikk, senere Unger fabrikker.

I 1933 gikk Stangebye i kompaniskap med Martin Tuxen Werring og etablerte Borgar margarinfabrikk. Fabrikken ble i Stangebyes tid som direktør den største frittstående margarinfabrikken i landet. Fabrikken ble senere en del av Agra/Mills. Han var formann i formann i Fredrikstad og omegns Industriforening fra 1944 til 1947. I 1958 ble Stangebye pensjonist og viet sin tid til andre interesser. Han hadde mange styreverv.

Fra 1951 til 1961 var han medlem av Fredrikstad bystyre, som representant for Høyre. Han satt en årrekke i gatenavnkomiteen og sørget for at mange av Fredrikstads brukseiere, «plankeadelen», fikk veier og gater oppkalt etter seg.

I 1932 overtok han sin morbror Emil Mørchs herskapshus i Fredrikstad sentrum, hvor han stilte ut sin omfattende bildesamling og ofte tok imot gjester. Stangebye testamenterte samlingen til byen via Fredrikstad Museum i 1972, og i alt bestod den av 4&nbsp;225 fotografier og vel 600 malerier, i tillegg til bøker, opptegnelser, møbler og andre gjenstander. Testamentet inkluderte også betydelige midler til vedlikehold og komplettering. Arne Stangebye hadde ingen livsarvinger.

## Æresbevisninger
Arne Stangebye ble tildelt Kongens fortjenstmedalje i gull i 1963. Han mottok også Fredrikstad bys æresstipend og Wilse-medaljen.

I 1978 ble Mellomgaten i Fredrikstad sentrum omdøpt til Arne Stangebyes gate, hvor man også avduket en bronsebyste av ham utført av billedhugger Per Palle Storm.

## Referanser
Idrettsklubben Start i 1975

Start gjentok bronsemedaljen fra  i en rekordjevn tetstrid der ett mål mer ville gitt sølv, mens ett mål mindre ville gitt 4.-plass. Klubben spilte seg samtidig for første gang fram til semifinale i cupen der det ble tap med 0-1 mot 2.-divisjonslaget . Hjemmekampen og lokaloppgjøret mot  31. august trakk 16.516 tilskuere, publikumsrekord på Kristiansand stadion fram til .

To av Starts mest profilerte spillere på 70-tallet fikk sin debut på  dette året, Trond Pedersen mot  9. juni, og Svein Mathisen mot  7. juli. Og klubbens yngste medlemmer vant klasse B og ble beste klubb i Norway Cup.

## [[1. divisjon fotball for menn 1975|1. divisjon]]

### Tabell

### Seriekamper

### Målscorere serie

## Cupkamper
*Utdypende artikkel: [[Norgesmesterskapet i fotball for menn 1975|Norgesmesterskapet 1975]]*

## Se også
* Kampreferater

## Referanser


## Kilder
Gimle skule

:*For skolen i Bergen se: [[Gimle skole]].*

**Gimle skule** er en barne- og ungdomsskole i Fyresdal som ligger midt i Fyresdal sentrum.

I 2011 ble skolen bygd om.

## Referanser
Idrettsklubben Start i 1974

Denne sesongen vant Start Junior-NM for første gang da  ble slått 2-0 i finalen etter mål av Helge Vidar Johansen og John Sollie. Blant spillerne som senere skulle markere seg på A-laget var Helge Haugen og finalens yngste spiller Audun Myhre.

Klubben fikk også etter bronsemedaljen året før prøve seg i Europa for første gang. Deltakelsen i UEFA-cupen endte med tap 1-7 sammenlagt mot , etter at Svein Mathisen scoret Starts første mål i europacupen noensinne. For første gang spilte Start seg også fram til kvartfinale i cupen, men måtte reise hjem fra Stavanger med 1–2 mot .

## [[1. divisjon fotball for menn 1974|1. divisjon]]

### Tabell

### Seriekamper

### Målscorere serie

## Cupkamper
*Utdypende artikkel: [[Norgesmesterskapet i fotball for menn 1974|Norgesmesterskapet 1974]]*

## UEFA-cupen
*Utdypende artikler: [[UEFA-cupen i fotball for menn|UEFA-cupen]], [[UEFA-cupen 1974/75]]*

## Se også
* Kampreferater

## Kilder
Ramprasad

**Rāmprāsad Sen** (bengali: রামপ্রসাদ সেন; født ca. 1723, død ca. 1775) var en shaktapoet fra Bengal i India. Han var en svært populær dikter i sin samtid og diktene synges fremdeles. Historiene om hans liv er en blanding av faktiske opplysninger, legender og myter.

Ramprasad skapte en ny musikksjanger med sin kombinasjon av bengalsk folkemusikk fra baultradisjonen og kirtansang. Han er også en praktisk tantriker.

Hans dikt, kjent som *Ramprasadi*, var stilet til gudinnen Kali og skrevet innenfor den religiøse hengivelsestradisjonen bhakti. Mange av diktene er skrevet i en form som fra barnets posisjon til modergudinnen: «Det er temperatur i Ramprasads sangdikt til Kali. Sangeren feirer gudinnens nærvær og raser over hennes fravær; ikke hennes fravær fra alt og alle, men fraværet fra ham og hans pinte tilværelse»

Forfatterskapet omfatter verkene *Vidyasundar*, *Kali-kirtana*, *Krishna-kirtana* and *Shaktigiti*. Noen av hans tekster er utgitt på norsk i antologien *[[Bengalske sanger]]*, 2005.

## Referanser
Meteorologiåret 1990

**Meteorologiåret 1990** er en oversikt over hendelser, prisvinnere, fødte og avdøde personer med tilknytning til meteorologi i 1990.

## Hendelser
### Januar
*Januar – I Havraryd, Sverige blir det satt ny nedbørsrekord for måneden med 223 millimeter.
*9. januar – I Vanprovinsen, Tyrkia måles temperaturen til −46,4 °C (−51,5 °F), noe som er den laveste temperaturen som er målt i Tyrkia noensinne.
*27. januar – En storm raser i Halland, Sverige.

### Februar
*Februar – Med en middeltemperatur på +6,5 °C får Sunndalsøra Norges mildeste februarmåned noensinne.
*23. februar – I Mållingen, Norge noteres norsk varmerekord for måneden med +18,9 °C.
*24. februar – I Sønderborg, Danmark måles temperaturen til +15,8 °C, noe som på det tidspunktet er Danmarks høyeste målte temperatur for måneden.
*27. februar – Vasaloppet innstilles for første gang siden 1934, snømangel er årsaken.

### Mars
* 18. mars – I Karup, Danmark måles temperaturen til +22 °C. Det er til da den høyeste temperaturen som er målt i Danmark for denne måneden.

### Juli
*27. juli – I Narsarsuaq på Grønland måles temperaturen til +25,5 °C som på dette tidspunktet er den høyeste temperaturen som er målt på Grønland for denne måneden.

### August
*2. august – I Hawarden Bridge, Flintshire i Wales, Storbritannia måles temperaturen til +35,2 °C (95,4 °F) som er den høyeste temperaturen som noensinne er målt i Wales.
*16. august – En intensiv tornado beveger seg gjennom Årjängs kommun, Sverige i en to mil lang passage.

### September
*September-oktober – Sverige opplever en såkalt husmannssommer (Indian summer).
*5. september – Ni inch (228,6 mm) regn faller på to dager i Duluth i Minnesota, USA og forårsaker skader på vegene for millioner av amerikanske dollar.

### Desember
*Desember – De nordlige delene av svensk Lappland  opplever en av 1900-tallets mildeste juler.
*22. desember – Ved Kapp Morris Jesup, Grønland måles temperaturen til −48,9 °C, noe som er den laveste temperaturen som er målt på Grønland for denne måneden.
*24. desember – Trondheim, Norge får med +8,8 °C sin mildeste julaften noensinne.

### Ukjent dato
*FNs andre verdenskonferanse om klimaet avholdes.
*FNs klimapanel offentliggjør sin første rapport om veksthusgasser, og den handler om at forskerne kjenner seg sikre på at utslipp av menneskelig aktiviteter øker innholdet av veksthusgasser i jordens atmosfære, noe man mener leder til oppvarmning av jorden.
*SVT går over til den nye teknikken chroma-key for værvarselpresentasjonen.

## Fødsler

## Dødsfall

## Referanser


## Se også
True Grit

**True Grit** har flere betydninger og kan vise til:
**[[Et ekte mannfolk]]* (originaltittel: *True Grit*), en westernroman av Charles Portis.
***[[Jente med mannsmot]]* (originaltittel: *True Grit*), amerikansk filmatisering av boken fra 1969.
***[[True Grit – et ekte mannfolk]]* (originaltittel: *True Grit*), amerikansk filmatisering av boken fra 2010.
Idrettsklubben Start i 1976

Start avsluttet sesongen med 390 minutter uten å slippe inn mål etter Arne Dokkens scoring for  etter 60 minutter den 19. september. I -sesongen tok det 34 minutter før første baklengs kom. Dette utgjør 424 minutter uten baklengsmål, en klubbrekord som fortsatt står. Og 19 baklengs i serien var det kun seriemester  som kunne matche.

Forsvaret hold tett i cupen også, med kun ett baklengs på fem kamper. Likevel holdt det ikke lenger enn til kvartfinalen der det ble 0-1 mot årets overraskelse . Sogndal spilte dette året i  og ble det første laget fra 3. nivå som spilte seg fram til en finale, der det forøvrig ble tap mot  og senere  Steinar Aase.

19 år gamle Helge Haugen debuterte med scoring i 1-1 kampen mot , og scoret også Starts mål i to andre 1-1 kamper i løpet av juni.

## [[1. divisjon fotball for menn 1976|1. divisjon]]

### Tabell

### Seriekamper

### Målscorere serie

## Cupkamper
*Utdypende artikkel: [[Norgesmesterskapet i fotball for menn 1976|Norgesmesterskapet 1976]]*

## UEFA-cupen
*Utdypende artikler: [[UEFA-cupen i fotball for menn|UEFA-cupen]], [[UEFA-cupen 1976/77]]*

## Intertoto Cup
*Utdypende artikkel: [[UEFA Intertoto Cup]]*

### Kamper gruppe 11

### Tabell gruppe 11

## Referanser


## Kilder
Bernhard Tritscher

**Bernhard Tritscher** (født 25. april 1988) er en østerriksk langrennsløper, som tidligere konkurrerte i kombinert.

Som kombinertløper konkurrerte han internasjonalt fra 2003 til 2007, og har flere topp 20-plasseringer i FIS-renn.

Han deltok i sitt første FIS-renn som langrennsløper i 2006, og deltok i det østerrikske mesterskapet i 2007, der han kom på 15.-plass på 30&nbsp;km fellesstart. I 2008 fikk han en 6.-plass på 30&nbsp;km fristil i et FIS-renn i Hochfilzen, og samme år deltok han også i junior-VM, der han fikk 56- plass individuelt på 20&nbsp;km fristil, og 16.-plass i stafetten sammen med det østerrikske laget.

I 2009 fikk han sin første pall-plassering i et FIS-renn, da han kom på 3.-plass på 10&nbsp;km fristil i St.Jakob/Rosental. I desember deltok han i Aspen cup, og kom der på 9.-plass i sprinten.

Han deltok i Alpen cup i januar 2010 i Oberwiesenthal, der kom han på 5.-plass i sprinten. Senere i januar deltok han i det østerrikske mesterskapet, og kom på 11.-plass på både 10&nbsp;km klassisk og den påfølgende jaktatarten. I Alpen cup i Campra i februar kvalifiserte han seg igjen til finalen, og endte på femteplass der. I mars fikk han sølv på 30&nbsp;km fellesstart i det østerrikske mesterskapet.

I februar 2011 deltok han i Ski-VM i Holmenkollen. I sprinten kom han på 13.-plass i kvalifiseringen, men ble slått ut med 5.-plass i kvartfinalen. Dette ga en 13.-plass på sprinten.

### Sammenlagtplasseringer i verdenscupen

## Referanser


## Eksterne lenker
*
Villa Arneborg

**Villa Arneborg** er en privatvilla i Trosa oppført i 1907 og tegnet av den svenske arkitekten Ferdinand Boberg

Villaen er bygget i jugendstil. Huset har et søylebåret inngangsparti med balustrade. Partiet krones av en rundet frontispis med et sirkelformet kransornament.

## Litteratur
* Ann Thorson Walton: "Ferdinand Boberg – Architect The Complete Work", The MIT Press, 1994, ISBN 0-262-23176-X

## Eksterne lenker
* Om villaen og interiøret hos SkandiaMäklarna
Meteorologiåret 1850

**Meteorologiåret 1850** er en oversikt over hendelser, prisvinnere, fødte og avdøde personer med tilknytning til meteorologi i 1850.

## Hendelser
### Januar
* 29. januar – En snøstorm raser i Sverige under den så kalte «yrväderstisdagen» eller «uværsnatten». Den slår hardest til mot Östergötland.

### Juni
*18. juni – Harde hagleskurer herjer ved Mississippi-elven i USA.

## Fødsler
*12. februar – William Morris Davis, amerikansk geograf, geolog, geomorfolog og meteorolog (død 1934)

## Referanser


## Eksterne lenker
*
Meteorologiåret 1851

**Meteorologiåret 1851** er en oversikt over hendelser, prisvinnere, fødte og avdøde personer med tilknytning til meteorologi i 1851.

## Hendelser
### Mars
*13. mars – Præriebranner herjer i Minnesota, USA.
*24. mars – En varmebølge herjer i Minnesota, USA.

### Juli
*23. juli – Østerrikes statlige meteorologiinstitusjon dannes.

### Ukjent dato
*Målinger med «Kreugers vindmåler» innledes i Sverige.
*Londonavisen Daily News i Storbritannia begynner med det første daglige værkartet.

## Referanser


## Eksterne lenker
*
LO-borgen (Stockholm)

**LO-borgen** (opprinnelig *Carlbergska huset*), er en bygning oppført i 1899 etter tegninger av Ferdinand Boberg.  Bygningen ligger på Barnhusgatan 18 ved Norra Bantorget i Stockholm. Bobergs oppdragsgiver var trevarehandleren Gustaf Carlberg.

Opprinnelig inneholder bygningen paradeleiligheter og lokaler for Kungliga Vetenskapsakademiens nobelkomitéer. Da nobelkomittéene flyttet ut i 1909 flyttet Svenska akademiens Nobelbibliotek inn og var der frem til 1921. 

Huset ble overtatt av LO i 1926 og bygget om til kontorer ved arkitekt Sven Wallander. Det nye inngangspartiet ble samtidig smykket ut med veggfresker med arbeidermotiver av Olle Hjortzberg.  LO har siden dette hatt sitt sete på adressen og har gitt bygningen sitt nåværende navn.  

## Referanser


## Eksterne lenker
*
Frode Urkedal

**Frode Olav Olsen Urkedal** (født 1993) er en norsk sjakkspiller. Han ble utnevnt til stormester i sjakk (GM) i 2016, og vant NM i sjakk i 2012 og 2014. Han har spilt på Norges lag i sjakk-OL flere ganger.

## Referanser


## Eksterne lenker
*
Ni Tian

**Ni Tian** (kinesisk: 倪田; født 1855 i Jiangdu i provinsen Jiangsu i Kina, død 1919), født *Baotian*, også kalt *Mogeng*, *Modaoren* og *Biyuehezhu*, var en kinesisk maler under Qingdynastiet og den kinesiske republikk.

## Referanser
Idrettsklubben Start i 1977

Blant høydepunktene denne sesongen var klubbens første avansement i europacupen da Fram Reykjavík ble slått 8–0 sammenlagt, og ikke minst seieren mot storlaget Eintracht Braunschweig med europa- og verdensmester Paul Breitner på laget i runden etter. Helge Haugen scoret i 1–0-seieren på hjemmebane, men tyskerne ble for sterke i returkampen der det ble tap med 0–4.

I sesongens første seriekamp scoret Vikings Gunnar Berland etter 34 minutter, noe som var første baklengsmål siden Arne Dokkens mål for Strømsgodset etter 60 minutter den 19. september 1976. I mellomtiden spilte Start mot Vard, Ham-Kam, Lillestrøm og Viking uten å slippe inn mål. Dette utgjør 424 minutter uten baklengsmål, en klubbrekord som fortsatt står.

18 år gamle Audun Myhre fikk en uforglemmelig debut mot Viking i samme kamp. Etter å ha gått gradene i klubben fikk han sjansen to minutter før slutt, og etter 25 sekunder på banen ga han Start seieren med sitt første spark på ballen. Han fulgte forøvrig opp med å bli matchvinner også mot Rosenborg i runden etter.

Stein Thunberg gjorde Starts første hat-trick i Eliteserien mot Mjøndalen 2. oktober.

## [[1. divisjon fotball for menn 1977|1. divisjon]]

### Tabell

### Seriekamper

### Målscorere serie

## Cupkamper
*Utdypende artikkel: [[Norgesmesterskapet i fotball for menn 1977|Norgesmesterskapet 1977]]*

## UEFA-cupen
*Utdypende artikler: [[UEFA-cupen i fotball for menn|UEFA-cupen]], [[UEFA-cupen 1977/78]]*

## Se også
* Kampreferater

## Kilder
Ju Chao

**Ju Chao** (kinesisk: 居巢, pinyin: *Jū Cháo*, Wade-Giles: *Chü Ch'ao*; født 1811 i Panyu, død 1865) var en kinesisk maler og forfatter i Qingdynastiets tid. Han var også kjent som *Meisheng* (梅生), *Meichao* (梅巢) eller *Guquan*. Han var eldre bror (eller fetter) til maleren Ju Lian. Han skrev også dikt, som «Shouxie Shi-diktene» (首邪室诗) og «Yanyu Ci» (烟语词).

## Referanser


## Litteratur
* Ci hai bian ji wei yuan hui (辞海编辑委员会）. Ci hai （辞海）. Shanghai: Shanghai ci shu chu ban she （上海辞书出版社）, 1979.
Meteorologiåret 2011

**Meteorologiåret 2011** er en oversikt over hendelser, prisvinnere, fødte og avdøde personer med tilknytning til meteorologi i 2011.

## Hendelser
### Januar
*Januar – Oversvømmelsene i Queensland, Australia fortsetter.
*7. januar – Snødybden i Härnösand, Sverige måles til 132 centimeter, ny lokal rekord.
*11. januar – Leireskred fører til oversvømmelser i Brasil.
*20. januar – WMO meddeler at 2010 var det varmeste året noensinne (WMO)
*31. januar – En internasjonalt franskspråklig SIDA-kurs om global oppvarmning starter på SMHI i Norrköping.

### Februar
*2. februar – Den tropiske syklonen Yasi farer fram over Queensland, Australia.
*4. februar – En storm slår til mot sørlige Sverige og Danmark med orkanbyger på 40 meter per sekund i Hanö.
*18. februar
**Det uvanlige fenomenet snøisballer kan sees i Sverige ved Ölands södra udde.
**Bandykampen mellom Haparanda-Torneå PV-IFK Vänersborg i Elitserien forskyves fram en dag på grunn av streng kulde i Haparanda, Sverige.
*21. februar – Utbredelsen av is på Østersjøen er den største siden den strenge vinteren 1986-1987.
### April
*25.-28. april – Superutbruddet i 2011 var et voldsomt utbrudd av tornadoer, hovedsakelig i det sentrale og sørlige USA. I løpet av utbruddet ble delstatene Alabama, Arkansas, Georgia, Mississippi, Nord-Carolina, Tennessee og Virginia rammet av flere ødeleggende tornadoer. En del andre områder i det sørlige og østlige USA, samt de sørlige delene av Ontario i Canada, ble også rammet av uværet. Målt i antall dødsfall, er dette utbruddet mer katastrofalt enn det kraftige superutbruddet i 1974 hvor mellom 315 og 330 mennesker mistet livet. 27. april 2011 er den dødeligste dagen med tornadoer i USA siden Trestats-tornadoen den 18. mars 1925. Over 425 tornadoer ble rapportert så lenge utbruddet varte, og over halvparten av dem har blitt bekreftet og fått sin styrke estimert.
### Mai
*21.-26. mai – Tornadoutbruddet i mai 2011 var et voldsomt tornadoutbrudd som rammet de sentrale og sørlige delstatene i USA. Utbruddet brakte med seg en spesielt kraftig tornado som rammet byen Joplin i Missouri som tok livet av 134 mennesker. Denne tornadoen var den åttende dødeligste tornadoen i USAs historie. 
### August
*22.–29. august – Orkanen Irene gjorde omfattende skader på sin ferd gjennom karibiske land, USAs østkyst og helt opp til Atlantprovinsene i Canada.

## Dødsfall
* 29. august &ndash; Pauline Morrow Austin, amerikansk meteorolog (født 1916)

## Referanser


## Se også
Bjørn Munthe

**Bjørn Munthe** (født 25. juni 1970) er en norsk næringslivsleder. 

Munthe leder i dag internrevisjonen i Helse Vest RHF. Helse Vest er et av landets fire regionale helseforetak, har ca 50 sykehus og institusjoner, og ca 29 000 ansatte. Munthe har tidligere vært med å starte opp det statlige investeringsselskapet Nysnø klimainvesteringer AS, hvor han var Finansdirektør . Han var tidligere Økonomi- og finansdirektørhttp://www.helse-stavanger.no/aktuelt/nyheter/Sider/bjorn-munthe-ansatt-som-ny-finans-og-okonomidirektor-.aspx ved Helse Stavanger HF/Stavanger universitetssjukehus (SUS).Tidligere roller har vært viseadministrerende direktør og CFO i Ahlsell Norge. Munthe har også vært administrerende direktør i det tidligere Telenor-selskapet OilCamp og han var Managing Director & Vice President Europe and Africa i det Houston-baserte selskapet RigNet Inc (notert på Nasdaq-børsen). Munthe var også med å etablerte verdipapirforetaket SSB Securities i 2007, som i dag går under navnet Wunderlich Securities med kontor i Oslo og Stavanger.

Bjørn Munthe er utdannet cand.merc. i Styring og ledelse, cand.mag. i produksjonsledelse og bachelor innen økonomi og finans. Munthe er i tillegg diplomert internrevisor fra IIA/BI.  

Munthe er opprinnelig fra Karmøy men bor i dag i Stavanger. 

## Referanser